ai4bharat/Pralekha huggingface dataset:
பெண்கள் மற்றும் குழந்தை நலன் அமைச்சகம்
குழந்தை திருமணம்
நாடாளுமன்றத்தின் மக்களவையில் உறுப்பினர் ஒருவரின் கேள்விக்கு எழுத்துப்பூர்வமாக இன்று பதில் அளித்த மத்திய பெண்கள் மற்றும் குழந்தைகள் மேம்பாட்டு அமைச்சர் திருமதி ஸ்மிதி சுபின் இராணி கீழ்காணும் தகவல்களை அளித்தார்.
'இந்தியாவில் குற்றங்கள்' எனும் அதன் வெளியீடு மூலமாக குற்றங்கள் குறித்த தகவல்களை தேசிய குற்ற ஆவண அலுவலகம் தொகுத்து வெளியிடுகிறது. 2020-ம் வருடம் வரையிலான அறிக்கைகள் கிடைக்கின்றன.
https://ncrb.gov.in எனும் இணைய முகவரியில் இவற்றைக் காணலாம். கேரளாவைப் பொருத்தவரை, குழந்தை திருமணம் தடுப்பு சட்டத்தின் கீழ் 2018-ல் 15 வழக்குகளும் 2019-ல் 7 வழக்குகளும் 2020-ல் 8 வழக்குகளும் பதிவு செய்யப்பட்டுள்ளன.
குழந்தை திருமணங்களை தடுப்பதற்காக விழிப்புணர்வு பிரச்சாரங்கள் உள்ளிட்ட பல்வேறு நடவடிக்கைகளை அரசு எடுத்து வருகிறது. மாநில மற்றும் யூனியன் பிரதேச அரசுகளுக்கு அவ்வப்போது அறிவுரைகள் வழங்கப்படுகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1777742
பிரதமர் அலுவலகம்
சிறு, குறு மற்றும் நடுத்தர தொழில்துறையின் போட்டித் திட்டத்தின் இணைப்பை பிரதமர் பகிர்ந்துள்ளார்
சிறு, குறு மற்றும் நடுத்தர தொழில்துறையின் போட்டித் திட்டத்தின் இணைப்பை பிரதமர் திரு நரேந்திர மோடி பகிர்ந்துள்ளார். இந்தியப் பொருளாதார வளர்ச்சியின் முக்கியத் தூணாக விளங்கும் சிறு, குறு மற்றும் நடுத்தர தொழில்துறையை வலுப்படுத்துவதற்கான நமது முயற்சிகளின் ஒரு பகுதி இது என்று அவர் கூறியுள்ளார். சிறு, குறு மற்றும் நடுத்தர தொழில்துறை சாம்பியன் திட்டத்தின் கீழ் சிறு, குறு மற்றும் நடுத்தர தொழில்துறைப் போட்டித் திட்டம்  தொடங்கப்பட்டது.
மத்திய சிறு, குறு மற்றும் நடுத்தர தொழில்துறை அமைச்சர் திரு நாராயண் ரானேவின் ட்விட்டர் பதிவிற்கு பதிலளித்துள்ள பிரதமர் கூறியிருப்பதாவது;
"இந்தியப் பொருளாதார வளர்ச்சியின் முக்கியத் தூணாக விளங்கும் சிறு, குறு மற்றும் நடுத்தர தொழில்துறையை வலுப்படுத்துவதற்கான நமது முயற்சிகளின் ஒரு பகுதி இது lean.msme.gov.in"
அறிவியல் மற்றும் தொழில்நுட்பத்துறை
இளம் இந்திய ஆராய்ச்சியாளர்களுக்கு ஜெர்மானிய தொழில்துறை மற்றும் ஆராய்ச்சி அமைப்புகள் குறித்த புரிதல் ஏற்படுவதற்கான திட்டம் தொடக்கம்
இந்திய-ஜெர்மன் அறிவியல் மற்றும் தொழில்நுட்ப மையத்தின் 11-வது நிறுவன தினத்தை முன்னிட்டு இந்திய-ஜெர்மன் அறிவியல் மற்றும் தொழில்நுட்ப மைய தொழில்துறை பயிற்சி திட்டத்தை இந்திய அரசின் அறிவியல் மற்றும் தொழில்நுட்ப துறை செயலாளர், பேராசிரியர் அசுதோஷ் சர்மா 2021 ஜூன் 14 அன்று தொடங்கி வைத்தார்.
“இத்திட்டம் திறன் வளர்த்தலை ஊக்குவிப்பதோடு, தொழில்துறை எதிர்கொள்ளும் சவால்கள் மற்றும் அவற்றுக்கான ஆராய்ச்சி தீர்வுகள் குறித்து மாணவர்களை சிந்திக்க வைக்கும். ஆராய்ச்சி பயன்பாடு, தொழில்நுட்ப மேம்பாடு ஆகியவற்றை ஊக்குவிப்பதோடு ஜெர்மானிய தொழில்துறை அனுபவத்தை இளம் ஆராய்ச்சியாளர்களுக்கு இது வழங்கும்,” என்று பேராசிரியர் அசுதோஷ் சர்மா கூறினார்.
அறிவியல் மற்றும் தொழில்நுட்ப துறையில் செயலாற்றும் இளம் இந்திய முனைவர் பட்ட மாணவர்கள் மற்றும் முனைவர் பட்டத்திற்கு பிந்தைய ஆராய்ச்சியாளர்களுக்கு ஜெர்மானிய தொழில்துறை மற்றும் தொழில்துறைக்கான ஆராய்ச்சி மற்றும் மேம்பாட்டு நிறுவனங்கள் குறித்த அனுபவத்தை இந்திய-ஜெர்மன் அறிவியல் மற்றும் தொழில்நுட்ப மைய தொழில்துறை பயிற்சி திட்டம் வழங்கும்.
அதிகபட்சம் ஒரு வருடத்திற்கான உதவித்தொகையுடன் வரும் இந்த பயிற்சி திட்டம், ஆராய்ச்சி செயல்பாடு மற்றும் திறன் வளர்த்தலில் இளம் இந்திய ஆராய்ச்சியாளர்களை ஊக்குவித்து, ஜெர்மானிய தொழில்துறை சூழலியல் குறித்த அனுபவத்தை வழங்கி புதுமைகளை படைப்பதற்கும், தொழிநுட்ப மேம்பாட்டிற்கும் வழிவகுக்கும்.
இந்திய-ஜெர்மன் அறிவியல் மற்றும் தொழில்நுட்ப மைய ஆட்சி மன்ற குழுவின் தலைவர்கள், உறுப்பினர்கள், இந்திய மற்றும் ஜெர்மன் அரசின் பிரதிநிதிகள், தொழில்துறையினர் மற்றும் கல்வியாளர்கள் முன்னிலையில் காணொலி முறையில் இத்திட்டம் தொடங்கப்பட்டது.
பிரிவுகள், தகுதி, உதவித்தொகை மற்றும் வழிகாட்டுதல்கள் குறித்த மேலும் தகவல்களை www.igstc.org எனும் இணைய முகவரியில் பெறலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727189
-----
(Visitor Counter : 145
சிறப்பு சேவைகள் மற்றும் கட்டுரைகள்
சென்னை விமான நிலைய சுங்கத்துறையினர் ரூ.56.63 லட்சத்திற்கு சமமான சௌதி, யூஏஇ, அமெரிக்க பணநோட்டுகளைப் பறிமுதல் செய்தனர்
சென்னை விமான நிலைய சுங்கத்துறையினருக்கு கிடைத்த உளவுத் தகவல் அடிப்படையில் 17.12.2021 அன்று துபாய்க்கு செல்லவிருந்த விமானத்தின் 3 பயணிகளை சோதனை செய்த போது ரூ.14.45 லட்சம் மதிப்புள்ள சௌதியின் ரியால் பணநோட்டுகள் அந்நிய செலாவணி நிர்வாகச் சட்டத்தின் கீழ் பறிமுதல் செய்யப்பட்டன.
மற்றொரு சம்பவத்தில் கொழும்புக்கு செல்லவிருந்த விமானத்தின் 7 பயணிகளிடம் சோதனை செய்த போது ஆசனவாயில் பதுக்கி வைக்கப்பட்டிருந்த 8 பணக்கட்டுகள் கைப்பற்றப்பட்டன. ரூ.42.18 லட்சம் மதிப்புள்ள ஐக்கிய அரபு அமீரக திர்ஹாம் பணநோட்டுகள் மற்றும் அமெரிக்க டாலர் பண நோட்டுகள் அந்நிய செலாவணி நிர்வாக சட்டத்தின் கீழ் பறிமுதல் செய்யப்பட்டன என்று சென்னை சர்வதேச விமான நிலைய சுங்கத்துறை முதன்மை ஆணையர் வெளியிட்ட செய்திக் குறிப்பில் தெரிவிக்கப்பட்டுள்ளது.
உள்நாட்டு விமானப் போக்குவரத்து அமைச்சகம்
டிஜி யாத்ரா மூலம் 1.6 லட்சத்திற்கும் மேற்பட்ட விமானப் பயணிகள் பயனடைந்துள்ளனர்
டிஜி யாத்ரா என்பது முக அங்கீகார தொழில்நுட்பத்தை பயன்படுத்தி விமான நிலையங்களில் பயணிகள் விமானத்தில் ஏறுவதற்கான பயோமெட்ரிக் முறையாகும். பயணச்சீட்டு, அடையாள அட்டை ஆகியவற்றை பல்வேறு நிலைகளில் சரிபார்த்தலின் அவசியமின்றி நெரிசல் இன்றி பயணிகளுக்கு இது வசதியான முறையாக உள்ளது.
அனைத்து விமான நிலையங்களிலும் படிப்படியாக டிஜி யாத்ரா தொழில்நுட்பம் அமல்படுத்தப்படுகிறது. முதற்கட்டமாக தில்லி, பெங்களூரு, வாரணாசி விமான நிலையங்களில் 1.12.2022 அன்று திரு. ஜோதிர் ஆதித்ய சிந்தியாவால் தொடங்கி வைக்கப்பட்டது.
2022-ஆம் ஆண்டு டிசம்பர் 1-ம் தேதி முதல் 2023-ஆம் ஆண்டு பிப்ரவரி 14-ஆம் தேதி வரை 1.6 லட்சத்திற்கும் மேற்பட்ட விமானப் பயணிகள் டிஜி யாத்ரா முறையைப் பயன்படுத்தியுள்ளனர்.
பெண்கள் மற்றும் குழந்தை நலன் அமைச்சகம்
வன்முறையால் பாதிக்கப்படும் பெண்களுக்கான 24 மணி நேர உதவி எண்: மத்திய அமைச்சர் திருமதி ஸ்மிருதி இராணி தொடங்கி வைத்தார்
நாடு முழுவதும் பெண்களின் பாதுகாப்பை மேம்படுத்தவும், பெண்களின் ஒட்டுமொத்த நலனை வலுப்படுத்தும் மத்திய அரசின் முயற்சிகளுக்கு ஏதுவாகவும், தேசிய மகளிர் ஆணையத்தின் 24 மணி நேர உதவி எண்ணை  மத்திய பெண்கள் மற்றும் குழந்தை நல அமைச்சர் திருமதி ஸ்மிருதி சுபின் இராணி இன்று தொடங்கி வைத்தார். வன்முறையால் பாதிக்கப்படும் பெண்களை காவல்துறை, மருத்துவமனைகள், மாவட்ட சட்டச் சேவை ஆணையகம், உளவியல் சேவைகள் போன்ற தகுந்த அதிகாரிகளுடன் இணைப்பதே இந்த இணைய வழி உதவி எண்ணின் நோக்கமாகும்.
காணொலி வாயிலாக இந்த சேவையை தொடங்கி வைத்த அமைச்சர் திருமதி இராணி, தேசிய மகளிர் ஆணையத்தின் புதிய முயற்சிக்கு பாராட்டு தெரிவித்தார். எப்போதெல்லாம் பெண்கள் பாதிக்கப்படுகிறார்களோ, அப்போதெல்லாம் அவர்களது அரசும் ஆணையமும் அவர்களுக்கு ஆதரவளிக்கும் என்ற செய்தியை இந்த மின்னணு உதவி எண் வழங்குவதாக அவர் குறிப்பிட்டார். பெண்களுக்கு உதவும் வகையில், குறிப்பாக, பெருந்தொற்றுக் காலத்தில் இத்தகைய அபாரமான முயற்சிகளை மேற்கொண்ட ஆணையத்தின் ஒட்டுமொத்த குழுவையும் அமைச்சர் பாராட்டினார். பாதிப்புக்கு உள்ளான பெண்களுக்கு உதவுவதற்கு தேசிய மகளிர் ஆணையமும் பெண்கள் மற்றும் குழந்தை நல அமைச்சகமும் நீண்ட நாட்களாக இணைந்து பணியாற்றுவதாக அவர் தெரிவித்தார்.
இந்த நிகழ்ச்சியில் பேசிய தேசிய மகளிர் ஆணையத்தின் தலைவர் திருமிகு ரேகா ஷர்மா, ஆணையத்தின் தற்போதைய புகார் அமைப்புமுறையை இந்தப் புதிய உதவி எண் வலுப்படுத்துவதுடன், ஆதரவு மற்றும் ஆலோசனை தேவைப்படும் பெண்களுக்கு உரிய நேரத்தில் உதவிகள் அளிக்கவும் இது உறுதுணையாக இருக்கும் என்று கூறினார். பெண்களின் நல்வாழ்விற்காக அயராது உழைக்கும் பிரதமர் திரு நரேந்திர மோடி, தங்களுக்கு எப்போதும் ஊக்கமளிப்பதாக அவர் தெரிவித்தார்.
பயிற்சி பெற்ற நிபுணர்கள், இந்த உதவி எண்ணில் பணிபுரிவார்கள். தில்லியில் உள்ள தேசிய மகளிர் ஆணையத்திலிருந்து இயங்கும் இந்த உதவி எண்ணை, 18 அல்லது அதற்கு மேற்பட்ட வயதிலான பெண்கள் அல்லது மகளிர் தொடர்பு கொள்ளலாம். மத்திய மின்னணு மற்றும் தகவல் தொழில்நுட்ப அமைச்சகத்தின் டிஜிட்டல் இந்தியா நிறுவனத்துடன் ஒருங்கிணைந்து இந்த மின்னணு உதவி எண் சேவை உருவாக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1739451
----
(Visitor Counter : 235
மனித வள மேம்பாட்டு அமைச்சகம்
தேசிய கல்வி ஆராய்ச்சி, பயிற்சிக் குழுமம் ஆன்லைனில் யோகா வினாடி வினாப் போட்டியைத் தொடங்கியுள்ளது
பள்ளிப் பாடத்திட்டத்திலேயே யோகாவை ஒருங்கிணைப்பதை ஊக்குவிப்பதற்கான போட்டி
மத்திய மனிதவள மேம்பாட்டு அமைச்சகம் பள்ளிப் பாடத்திட்டத்தில் யோகாவை ஒருங்கிணைக்கும் பணியை மேம்படுத்துவதற்காக பலவிதமான முன்னெடுப்புகளை தேசிய கல்வி ஆராய்ச்சி மற்றும் பயிற்சிக் குழுமம்  வழியாக மேற்கொண்டு வருகிறது. மாணவர்கள் வீட்டிலிருந்து கொண்டே கற்றுக்கொள்ளவும் பாதுகாப்பாக இருக்கவும் தேசிய கல்வி ஆராய்ச்சி மற்றும் பயிற்சிக் குழுமம் ஏற்பாடு செய்துள்ள ஆன்லைன் யோகா வினாடிவினாப் போட்டியை சமூக ஊடகங்கள் வாயிலாக மத்திய மனிதவள மேம்பாட்டு அமைச்சர் திரு.ரமேஷ் பொக்ரியால் ‘நிஷாங்க்’ தொடங்கி வைத்தார்.
இந்தத் தொடக்க நிகழ்ச்சியில் பேசிய மத்திய மனிதவள மேம்பாட்டு அமைச்சர் பல்வேறு யோகப் பயிற்சிகள் குறித்த விரிவான தகவல்களை நம்பகமான ஆதாரங்களிலிருந்து மாணவர்கள் பெறுவதற்கு உதவுவதும், அவர்களுக்கு விழிப்புணர்வு ஏற்படுத்துவதும் இந்தப் போட்டியின் நோக்கமாகும் என்று குறிப்பிட்டார்.
யோகா வினாடி வினாப் போட்டியானது யோகாவின் பல்வேறு பரிமாணங்களின் அடிப்படையில் அமையும் என்று திரு.பொக்ரியால் குறிப்பிட்டார். தேசிய கல்வி ஆராய்ச்சி மற்றும் பயிற்சிக் குழுமம் உருவாக்கியுள்ள பாடத்திட்டத்தின் அடிப்படையில் யாமம் மற்றும் நியமம் ஷத்கர்மா, கிரியா ஆசனங்கள் பிராணாயாமம், தியானம், பாந்தா மற்றும் முத்ரா ஆகியவை குறித்து போட்டியில் கேள்விகள் இடம் பெறும் என்று அமைச்சர் தெரிவித்தார்.
இந்தப் போட்டியில் 21 ஜுன் தொடங்கி 20 ஜுலை 2020 நள்ளிரவு வரை பங்கேற்கலாம். வினாடி வினாப் போட்டியில் பங்கு பெறுவதற்கான இணைப்பு இங்கே தரப்பட்டுள்ளது:
ஆங்கில வினாடி வினா: https://bit.ly/EYQ_NEWS
ஹிந்தி வினாடி வினா: ` https://bit.ly/HYQ_NEWS
(Visitor Counter : 159
சுகாதாரம் மற்றும் குடும்ப நலத்துறை அமைச்சகம்
சுகாதாரம் நலன் குறித்த விரிவான தொலைநோக்கை அளித்துள்ளார் பிரதமர் திரு நரேந்திர மோடி : டாக்டர் மன்சுக் மாண்டவியா
முழுமையான அணுகுமுறையின் கீழ் சுகாதார நலன் குறித்த விரிவான தொலைநோக்கை பிரதமர் திரு நரேந்திர மோடி அளித்துள்ளார் என மத்திய சுகாதாரம் மற்றும் குடும்பநலத்துறை அமைச்சர் மன்சுக் மாண்டவியா கூறியுள்ளார்.
பிரதமரின் ஆயுஷ்மான் பாரத் கட்டமைப்புத் திட்டம் குறித்து திரு மன்சுக் மாண்டவியா பத்திரிகையாளர் சந்திப்பில் கூறியதாவது. முழுமையான அணுகுமுறை நோக்கிய விரிவான சுகாதார நலனுக்கான தொலைநோக்கை நமக்கு பிரதமர் திரு நரேந்திர மோடி அளித்துள்ளார்
வட்டாரம், மாவட்டம், மாநிலம், மற்றும் தேசிய அளவில் விலை குறைவான சுகாதார நலனுக்கு செறிவூட்டல் அணுகுமுறை மேற்கொள்ளப்படுகிறது. செழிப்பை அடைவதற்கு எந்த நாட்டுக்கும் சுகாதாரம் முதலில் தேவை. எதிர்காலத்தில் பெருந்தொற்று சவால்களை சமாளிக்க, இந்தியா முழுவதும் ஆயுஷ்மான் பாரத் திட்டம் முதல் நிலை, இரண்டாம் நிலை மற்றம் மூன்றாம் நிலை டிஜிட்டல் நலன் கட்டமைப்பை வழங்குகிறது.
நாடு முழுவதும் 1,50,000 சுகாதார மையங்கள் அமைக்கப்பட உள்ளன. இவற்றில் 79,000 மருத்துவ மையங்கள் ஏற்கனவே செயல்படுகின்றன. நாட்டில் சுகாதார கட்டமைப்பை மேம்படுத்துவதற்கான வாய்ப்பை பெருந்தொற்று வழங்கியது.
ரயில் மற்றும் விமானம் மூலம் கொண்டு செல்லும் சுகாதார வசதிகள், 600-க்கும் மேற்பட்ட மாவட்டங்களில் தீவிர சிகிச்சை மருத்துவமனைகள் ஏற்படுத்தப்பட்டன. புதிய தொற்றைத் தடுப்பதற்கான நடவடிக்கைகள் விமான நிலையம் மற்றும் துறைமுகங்களில் வலுப்படுத்தப்பட்டுள்ளன.
இவ்வாறு திரு மன்சுக் மாண்டவியா கூறினார்.
எரிசக்தி அமைச்சகம்
மின்சாரம் இந்தியாவின் எதிர்காலம்; ஏழைகளுக்கு உதவ, சமையல் செய்வதற்கு மின்சாரத்தை மிகப் பெரிய அளவில் பயன்படுத்த திட்டம் : மின்வாரிய அமைச்சர் திரு. ஆர்.கே. சிங்
ஏழைகளுக்கு உதவும் வகையில், அன்றாடம் சமையல் செய்வதற்கு மின்சாரத்தை மிகப் பெரிய அளவில் பயன்படுத்தும் திட்டத்தை நோக்கி அரசு நடவடிக்கை எடுத்துக் கொண்டிருப்பதாக மத்திய மின்துறை இணை அமைச்சர் திரு. ஆர்.கே.சிங் தெரிவித்துள்ளார். இது எரிபொருள் இறக்குமதியை குறைத்து தற்சார்பை நோக்கி நாட்டை கொண்டு செல்லும் நடவடிக்கை எனவும் அவர் கூறினார்.
பீகார் மாநிலம், அவுரங்காபாத்தில் உள்ள நபிநகரில் தேசிய அனல் மின்நிலைய நிறுவனம் கட்டிய வணிக வளாகம், மற்றும் என்டிபிசி ஊழியர்களுக்கான கேன்டீன் ஆகியவற்றை மத்திய மின்துறை இணை அமைச்சர் ஆர்.கே.சிங் தொடங்கி வைத்தார்.
இந்நிகழ்ச்சியில் பேசிய அவர், மின்துறையில் மத்திய அரசின் தொலை நோக்கு திட்டங்களை தெரிவித்தார்.
‘‘மின்சாரம் நாட்டின் எதிர்காலம். பெரும்பாலான கட்டமைப்புகள் மின்சாரம் மூலமே செயல்படும். சமையல் செய்வதற்கும் மின்சாரத்தை முழுவதுமாக பயன்படுத்தும் வகையில், மின் கட்டமைப்புகளை அமைக்க அரசு திட்டமிட்டுள்ளது. இதன் மூலம் நாட்டின் எரிபொருள் இறக்குமதி குறையும்’’ என திரு. ஆர்.கே. சிங் கூறியுள்ளார்.
ஏழைகளுக்காக பிரதமர் திரு.நரேந்திர மோடி கொண்டுவந்த இலவச கேஸ் மற்றும் அடுப்பு வழங்கும் திட்டங்கள் முடக்க காலத்தில் அதிகரிக்கப்பட்டதாகவும் அமைச்சர் திரு. ஆர்.கே.சிங் கூறினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்.
https://pib.gov.in/PressReleasePage.aspx?PRID=1653807
ரசாயனம் மற்றும் உரங்கள் அமைச்சகம்
எம்எஸ்எம்இ மற்றும் தொழில் தொகுப்புகளில் கவனம் செலுத்தி மருந்துகள் தொழில்துறையை வலுப்படுத்துவதற்கான திட்டங்களை மத்திய அரசு வெளியிட உள்ளது
மருந்துகள் தொழில்துறையை வலுப்படுத்துவதற்கான திட்டங்கள் என்ற பதாகையின் கீழ் இந்தியாவின் தற்போதுள்ள மருந்துகள் தயாரிப்பு தொழில்துறையை மேலும் விரிவுபடுத்தும் நோக்கத்துடன் தொடர்ச்சியாக பல திட்டங்களை அறிவிக்க மத்திய ரசாயனம் மற்றும் உரங்கள் அமைச்சகம் திட்டமிட்டுள்ளது. இந்த தொழிலில் முன்னும், பின்னுமான இணைப்புகளில் முக்கியத்துவம் பெற்றுள்ள எம்எஸ்எம்இ-க்களின் பங்களிப்பை கருத்தில் கொண்டும் தனி நிலையிலும், தொகுப்பு நிலையிலும் தொழில்நுட்ப மேன்மையாக்க விஷயங்களை எதிர்கொள்ளும் வகையில் எம்எஸ்எம்இ-க்கள் தொகுப்பு நிலையில் வளர்ச்சி பெறுவதை கருத்தில் கொண்டும் இவை அறிவிக்கப்படும்.
தொகுப்பு நிலையில் பரிசோதனை கூடங்கள், பொதுவான சுத்திகரிப்பு நிலையங்கள் ரூ.20 கோடி அதிகபட்ச வரம்புடன் 70 சதவீதம் வரை மூலதன மானியம் வழங்கும் அரசு உதவியுடனான இதர பொது வசதிகள் போன்றவற்றை உருவாக்க ‘பொது வசதிகளுக்கான மருந்துகள் தொழில்துறை உதவி’ என்ற துணைத்திட்டம் செயல்படுத்தப்படும்.
2022 ஜூலை 21 அன்று டாக்டர் பீம்ராவ் அம்பேத்கர் சர்வதேச மாநாட்டு அரங்கில் மத்திய ரசாயனம், உரங்கள், சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா இந்த திட்டங்களை முறைப்படி வெளியிடுவார். இந்த நிகழ்ச்சியில் ரசாயனம் மற்றும் உரங்கள் துறை இணையமைச்சர் திரு பக்வந்த் கூபாவும் பங்கேற்பார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1842689
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 74.38 கோடி கொவிட் தடுப்பூசிகள் போடப்பட்டுள்ளன.
கடந்த 24 மணி நேரத்தில் 27,254 பேர் புதிதாகப் பாதிக்கப்பட்டுள்ளனர்.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.13%.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,74,269 ஆகும்.
குணமடைந்தவர்களின் விழுக்காடு 97.54%.
கடந்த 24 மணி நேரத்தில் 37,687 பேர் குணமடைந்துள்ளனர். இதுவரை மொத்தம் 3,24,47,032 பேர் குணமடைந்துள்ளனர்.
வாராந்திர தொற்று உறுதி விழுக்காடு  80 நாட்களாக 3%க்கும் குறைவாக உள்ளது.
தினசரி தொற்று உறுதி வீதம்  14 நாட்களாக 3%க்கும் குறைவாக உள்ளது.
.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 54.30 கோடியாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1754410
பாதுகாப்பு அமைச்சகம்
குஜராத் பல்கலைக்கழகம் ஐடிஎஸ்ஆர் மையத்துடன் விமானப்படை புரிந்துணர்வு ஒப்பந்தம்
விமானப்படை அதிகாரிகளின் மேல் படிப்புக்காக, குஜராத் பல்கலைக்கழகத்தின் பாதுகாப்புத்துறை படிப்புகள் ஆய்வு மையத்துடன்  விமானப்படை புரிந்துணர்வு ஒப்பந்தம் செய்துள்ளது.
பாதுகாப்புத்துறை படிப்புகள் மற்றும் ஆராய்ச்சி மையம் குஜராத் பல்கலைக்கழகத்தின் தன்னாட்சி அந்தஸ்து பெற்ற நிறுவனம். இந்த நிறுவனத்துடன் விமானப்படை 2020ம் ஆண்டு டிசம்பர் 29ம் தேதி புரிந்துணர்வு ஒப்பந்தம் செய்து கொண்டது.
இந்த ஒப்பந்தம் மூலம் விமானப்படை அதிகாரிகள், பாதுகாப்புத்துறை படிப்புகள், பாதுகாப்பு மேலாண்மை, தேசிய பாதுகாப்பு, விண்வெளி மற்றும் விமான அறிவியல் ஆகிய பாடப்பிரிவுகளில் பி.எச்டி ஆய்வு படிப்புகள், முதுநிலை பட்டப்படிப்பு மற்றும் டிப்ளமோ படிப்புகள் ஆகியவற்றைத் தொடர முடியும்.
மேலும் விவரங்களுக்கு : https://pib.gov.in/PressReleasePage.aspx?PRID=1686589
-----
(Visitor Counter : 215
அறிவியல் மற்றும் தொழில்நுட்பத்துறை
புதிய கொரோனா வைரசை எதிர்கொள்ள மத்திய மருந்து ஆராய்ச்சி நிறுவனத்தின் முயற்சிகள்
கோவிட் - 19 நோயாளிகளிடமிருந்து பெறப்பட்ட வைரசின் மரபணு வரிசைப்படுத்தும் முயற்சி
அறிவியல் தொழிலியல் ஆராய்ச்சி சபையின் 5 வகையான ஆய்வுகளில் 3 குறித்து ஆராய்ந்து வரும் மத்திய மருந்து ஆராய்ச்சி நிறுவனம், கோவிட் – 19 நோயாளிகளிடமிருந்து பெறப்பட்ட வைரசின் மரபணு வரிசையைக் காண்பதற்காக, உத்தரப் பிரதேசத்தில் உள்ள கிங் ஜார்ஜ் மருத்துவப் பல்கலைக்
கழகத்துடன் புரிந்துணர்வு ஒப்பந்தம் ஒன்றைச் செய்து கொண்டுள்ளது.
லக்னோவில் உள்ள இந்த ஆய்வகம், தொடக்கத்தில் சில நோயாளிகளிடமிருந்து பெறப்பட்ட வைரஸ் வகைகளின் மரபணுக்களை வரிசைப்படுத்தும். இந்தச் செயல்பாடு
முதல் வகை ஆராய்ச்சிப் பணியான ' டிஜிட்டல் மற்றும் மூலக்கூறு ஆய்வு’ என்பதின் கீழ் எடுத்துக் கொள்ளப்படும்.
(இப்போதைய ஆய்வுகளின்படி, இந்த வைரஸின் 8 வெவ்வேறு வகைகள் கோவிட்-19 தொற்றினை ஏற்படுத்துகின்றன எனத் தெரியவந்துள்ளது. வைரஸின் மரபணு வரிசை
மாற்றங்கள் உத்தேச சிகிச்சை அணுகுமுறைகளில் தாக்கத்தை ஏற்படுத்துமா என்பது குறித்து ஆய்வு செய்ய குழு ஒன்று அமைக்கப்பட்டு செயல்பட்டு வருகிறது.
ரசாயனம் மற்றும் உரங்கள் அமைச்சகம்
நாட்டில் இருப்பில் உள்ள உரங்களின் இருப்பு குறித்து மத்திய அமைச்சர்கள் ஆய்வு
உரங்களின் இருப்பு குறித்து குழப்பம் ஏற்படுத்த வேண்டாம் என மத்திய உரத்துறை அமைச்சர் வேண்டுகோள்
நாட்டில் இருப்பில் உள்ள உரங்களின் இருப்பு குறித்து மத்திய வேளாண் துறை அமைச்சர் திரு. நரேந்திர சிங் தோமர், மத்திய ரசாயனம் மற்றும் உரங்கள் துறை, மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா ஆகியோர் காணொலி காட்சி மூலம் ஆய்வு செய்தனர். பிரதமர் நரேந்திர மோடி தலைமையிலான மத்திய அமைச்சரவை கரீஃப் பருவத்திற்கான பாஸ்பேட் மற்றும் பொட்டாசியம் உரங்களுக்கான மானியத் தொகையாக ரூ. 60939.23 கோடி திட்டத்திற்கு ஒப்புதல் அளித்துள்ளது.
ஆய்வில் பேசிய மத்திய உரங்கள் துறை அமைச்சர் டாக்டர் மன்சுக் மாண்டவியா, அரசின் சிறப்பான நடவடிக்கை காரணமாக, இந்த கரீப் பருவத்திற்கு தேவையான உரங்கள் தேவைக்கு அதிகமாகவே உள்ளன என்றும், உரங்களின் இருப்பு குறித்து விவசாயிகளுக்கு தேவையான, சரியான விவரங்களை தெரிவிக்க வேண்டும் என மாநிலங்களுக்கு அறிவுறுத்தினார்.
உரங்களை பதுக்கி வைத்தல், கள்ளச் சந்தையில் விற்றல் ஆகிய சட்ட விரோதச் செயல்களைத் தடுக்க வேண்டும் என வலியுறுத்திய அமைச்சர், இந்தச் செயல்களில் ஈடுபடுவோர் மீது கடுமையான நடவடிக்கை எடுக்கப்படும் என தெரிவித்தார். மேலும், உரச்சந்தைகளில் சமீபத்திய நிலை, மாற்று உரங்கள், இயற்கை விவசாயம் ஆகியவை குறித்து விவசாயிகளுக்கு அந்தந்த மாநிலங்கள் போதிய விழிப்புணர்வை ஏற்படுத்த வேண்டும் எனவும் கேட்டுக் கொண்டார்.
மேலும், டி ஏ பி உரங்களுக்கான மானியத்தை 50 சதவீதம் உயர்த்தி ஒரு பைக்கு ரூ. 2501 வழங்க மத்திய அரசு முடிவெடுத்துள்ளதாக தெரிவித்த அவர், இதன்மூலம் குறைவான விலையில் விவசாயிகள் உரங்களைப் பெற முடியும் என தெரிவித்தார்.
தேவைக்கேற்ப மாநிலங்களுக்குள் உர இயக்கத்தின் நுண்ணிய திட்டமிடலை மேற்கொள்ளவும், உரங்களை அனைத்து பகுதிகளிலும் இருப்பு வைக்க கூட்டுறவு சங்கங்களை பயன்படுத்திக் கொள்ளவும் மண்சுக் மாண்டவியா அறிவுறுத்தினார்.
தொடர்ந்து பேசிய மத்திய வேளாண் துறை அமைச்சர் திரு. நரேந்திரசிங் தோமர், விவசாயத்தை ஊக்குவிக்க உறுதி பூண்டுள்ளதாகவும், கிசான் அட்டை , பயிர்க் காப்பீட்டுத் திட்டம், தோட்டக்கலை ஆகியவற்றை வலுப்படுத்த எப்போதும் உழைத்து வருவதாகவும் தெரிவித்தார். விவசாயத் துறையில் முன்னோடியாக உள்ள நாம், பிரதமர் நரேந்திர மோடியின் தலைமையில் குறைந்த விலையில் உரங்கள் விவசாயிகளுக்கு கிடைப்பதை உறுதி செய்வதில் கடமைப்பட்டுள்ளதாகவும் தெரிவித்தார்,
மேலும், விவசாயப் பொருட்களை இறக்குமதி செய்வதை தவிர்த்து, வேளான் துறையில் சுய சார்பை நோக்கி உழைக்க வேண்டும் எனவும், விவசாயிகளின் நலனுக்காக புதிய முயற்சிகள், தொழில்நுட்பங்கள் ஆகியவற்றை வரவேற்பதாகவும் தெரிவித்தார்.
மேலும், உரங்கள் துறை செயலர் திரு. ஆர். கே. சதுர்வேதி உரங்களின் இருப்பு நிலை குறித்தும் விளக்கினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்: https://pib.gov.in/PressReleasePage.aspx?PRID=1822064
நுகர்வோர் நலன், உணவு மற்றும் பொது விநியோகம் அமைச்சகம்
பிரதமரின் கரீப் கல்யாண் அன்ன யோஜனா திட்டத்தின் கீழ் தமிழகத்திற்கு 34,35,163.56 மெட்ரிக் டன் உணவு தானியம் ஒதுக்கீடு
பிரதமரின் கரீப் கல்யாண் அன்ன யோஜனா திட்டத்தின் 5-வது கட்டம் 2022-ஆம் ஆண்டு மார்ச் மாதம் வரை 4 மாதங்களுக்கு நீட்டிக்கப்பட்டுள்ளது. இத்திட்டத்தின் கீழ், 2020-21 மற்றும் 2021-22ஆம் நிதியாண்டில், டிசம்பர் 6-ம்தேதி வரை மொத்தம் ரூ.1,72,358.13 கோடி செலவிடப்பட்டுள்ளது. இத்திட்டத்தின் கீழ் மொத்தம் 75987138.23 மெட்ரிக் டன் உணவு தானியம் ஒதுக்கீடு செய்யப்பட்டுள்ளது. தமிழகத்திற்கு 34,35,163.56 மெட்ரிக் டன் உணவு தானியம் ஒதுக்கீடு செய்யப்பட்டது. அதில் 22,05,638 மெட்ரிக் டன் தானியங்கள் விநியோகிக்கப்பட்டுள்ளது. இதற்காக 10, 283.81 கோடி செலவு செய்யப்பட்டது. இதன்மூலம் மொத்தம் 364.69 லட்சம் பேர் பயனடைந்துள்ளனர்.
மாநிலங்களவையில் உணவு, நுகர்வோர் நலன் மற்றும் பொதுவிநியோகத்துறை இணை அமைச்சர் சாத்வி நிரஞ்சன் ஜோதி இத்தகவலைத் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1780091
----
(Visitor Counter : 535
பாதுகாப்பு அமைச்சகம்
2021-22 கல்வி ஆண்டுக்கு சைனிக் பள்ளிகளில் மாணவர் சேர்க்கை
23 மாநிலங்கள் மற்றும்1 யூனியன் பிரதேசத்தில் உள்ள மொத்தம் 33 சைனிக் பள்ளிகளில் அடுத்த வருடம் 6 மற்றும் 9ம் வகுப்பு மாணவர் சேர்க்கைக்கான அகில இந்திய சைனிக் பள்ளிகள் நுழைவுத்தேர்வு 2021,  அடுத்த ஆண்டு ஜனவரி மாதம் 10-ஆம் தேதி  நடைபெறும். தேசிய தேர்வு முகமை நடத்தும் இந்தத் தேர்வுக்காக இணையதளம் வாயிலாகக் கடந்த அக்டோபர் மாதம் இருபதாம் தேதி முதல் விண்ணப்பங்கள் ஏற்கப்படுகின்றன. இந்த மாதம் 19ம் தேதி வரை
https://aissee.nta.nic.in/ என்ற இணையதளத்தில் மாணவர்கள் பதிவு செய்து கொண்டபின் தங்களது விண்ணப்பங்களை அளிக்கலாம். மாணவர் சேர்க்கை குறித்த விரிவான தகவல்கள் www.nta.ac.in என்ற தேசிய தேர்வு முகமையின் இணைய தளத்தில் வெளியிடப்பட்டுள்ளது. வரும் கல்வி ஆண்டு முதல் அனைத்து சைனிக் பள்ளிகளிலும் ஆறாம் வகுப்பில் சேருவதற்கு மாணவிகளும் விண்ணப்பம் செய்யலாம். அதே போல வரும் கல்வி ஆண்டு முதல் கிரிமிலேயர் அல்லாத இதர பிற்படுத்தப்பட்ட வகுப்பினருக்கான இட ஒதுக்கீட்டின் கீழும் மாணவர் சேர்க்கை நடைபெறும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்
https://pib.gov.in/PressReleasePage.aspx?PRID=1670868
பிரதமர் அலுவலகம்
தேர்வு வீரர்களுக்குத் தமது ஆலோசனை வீடியோக்களைப் பிரதமர் பகிர்ந்துள்ளார்
2022- ஆண்டுக்கான தேர்வு குறித்த விவாதம் நாளை நடைபெறுவதையொட்டி மாணவர்களுக்கும், அவர்களின் பெற்றோர்களுக்கும் தொடர்ச்சியான வீடியோ ஆலோசனைகளைப் பிரதமர் திரு நரேந்திர மோடி பகிர்ந்துள்ளார். அவரது யூடியூப் அலைவரிசையில் பகிரப்பட்டுள்ள இந்த வீடியோக்கள் மாணவர் வாழ்க்கையில் குறிப்பாக தேர்தல் தொடர்பான விஷயங்களைக் கொண்டுள்ளன. கடந்த பல ஆண்டுகளாக தேர்வு குறித்த விவாத நிகழ்வுகளின் சிறப்பு ஆலோசனைகள் இவற்றில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணலாம் https://pib.gov.in/PressReleasePage.aspx?PRID=1812107
தகவல் மற்றும் ஒலிபரப்பு அமைச்சகம்
பிரான்சின் அனெசி சர்வதேச அனிமேஷன் திரைப்படவிழாவில் இந்தியாவின் படைப்பாக்கப் பொருளாதாரம் வெளிப்பட்டுள்ளது
பிரான்சின் அனெசி சர்வதேச அனிமேஷன்  திரைப்பட விழாவில் இந்த ஆண்டு இந்தியா முதன் முறையாக பங்கேற்றுள்ளது. இந்த விழாவிற்கு இயங்குபட திரைப்படத் தயாரிப்பில் ஈடுபட்டுள்ள பிரபல ஆளுமைகளுடன் மத்திய தகவல் ஒலிபரப்பு அமைச்சகச் செயலாளர் திரு அபூர்வ சந்திரா, தலைமையில் இந்திய தூதுக்குழு சென்றுள்ளது. இயங்குபட திரைப்பட உருவாக்கம் மற்றும் விஎஃப்எக்ஸ்  உள்ளடக்கத்தில் இந்தியாவின் ஆற்றல் உலகளாவிய பார்வையாளர்களுக்கு இந்த விழாவில் வெளிப்படுத்தப்பட்டுள்ளது.
இந்தியாவில் இயங்குபடம் மற்றும் கிராஃபிக்ஸ் சந்தை, 2021-ல் ரூ.109 பில்லியன் மதிப்புக்கு இருந்தது. இதில் கிராஃபிக்ஸ் வணிகம் மட்டும் ரூ.50 பில்லியனாக இருந்தது. இந்தத் தொகை 2024 வாக்கில் ரூ.180 பில்லியன் அளவுக்கு அதிகரிக்கும் என்று எதிர்பார்ப்பதாக இ & ஒய் அறிக்கை தெரிவிக்கிறது.
இந்த விழாவில் இந்தியாவின் பங்கேற்புப் பற்றி பேசிய திரு அபூர்வ சந்திரா, உலகத் தரத்திலான உத்திகள் மற்றும் தொழில்நுட்பங்களை பயன்படுத்தி இந்திய இயங்குபடம் மற்றும் கிராஃபிக்ஸ் துறை முன்னேற்றம் அடைந்துள்ளது என்றார். இத்தகைய திரைப்படங்களைத் தயாரிக்கும் வெளிநாட்டு நிறுவனங்களுக்கும் ஊக்கத்தொகை வழங்கும் நாடுகளில் இந்தியாவும் ஒன்றாக உள்ளது என்று அவர் கூறினார்.
சரஸ்வதி யந்த்ரா என்பதை மையமாகக் கொண்டு வடிவமைக்கப்பட்டுள்ள இந்திய அரங்கைத் தொடங்கிவைத்த அவர், அனெசி சர்வதேச இயங்குபட திரைப்படவிழாவின் இயக்குநர் திரு மைக்கேல் மரினை சந்தித்தார். இந்தியாவில் இயங்குபட திரைப்பட விழாவை நடத்துவதற்கு இந்தியா – பிரான்ஸ் இடையேயான ஒத்துழைப்புப் பற்றி அவருடன், திரு அபூர்வ சந்திரா, விவாதித்தார். 2023 அனெசி திரைப்பட விழாப் போட்டியில். பங்கேற்று வெற்றி பெற்றவர்களுடன் அவர் கலந்துரையாடினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1932272
ரசாயனம் மற்றும் உரங்கள் அமைச்சகம்
கோவிட் 19 நிலைமையில் பிரதமர் ஜன் ஔஷதி கேந்திரங்கள்  மிக முக்கியமான பங்காற்றுகின்றன: மான்சுக் மாண்டவியா
கோவிட் -19 பரவல் நிலைமைகளில் ஜன் ஔஷதி கேந்திரங்கள் மிக முக்கியமான பங்காற்றி வருகின்றன என்று மத்திய கப்பல் மற்றும் ரசாயனம் மற்றும் உரத்துறை இணை அமைச்சர்  திரு மன்சுக் மாண்டவியா கூறியுள்ளார். தரமான மருந்துகளை குறைந்த கட்டணத்தில் வாங்குவதற்காக, நாளொன்றுக்கு சுமார் 10 இலட்சம் பேர், 6000 ஜன் ஔஷதி கேந்திரங்களுக்கு வருகிறார்கள். இந்தக் கேந்திரங்கள் மூலம் ஹைட்ராக்ஸி குளோரோகுவின் மருந்தும் விற்பனை செய்யப்படுகிறது.
மத்திய மருந்தாளுமைத் துறை மேற்கொண்ட, பிரதமர் பாரதிய ஜன் ஔஷதி பரியோஜனா  என்ற உன்னதமான திட்டத்தின் கீழ்தான் ஜன் ஓளஷதி கேந்திரங்கள் திறக்கப்பட்டுள்ளன. அனைத்து ஜெனரிக் மருந்துகளும் தரமானதாக, குறைந்த கட்டணத்தில் அனைவருக்கும் கிடைக்க வேண்டும் என்ற பிரதமரின் கனவு இத்திட்டத்தின் மூலம் நனவாகிறது.
பிரதமர் பொறுப்பேற்றதிலிருந்தே, பிரதமர் திரு நரேந்திர மோடி ஜன் ஔஷதி கேந்திராக்கள் திறப்பதற்கு மிகவும் ஊக்கமளித்து வருகிறார். ஐந்தரை ஆண்டு கால ஆட்சியில், நாடு முழுவதும் சுமார் 6000 ஜன் ஔஷதி கேந்திரங்கள் இயங்கி வருகின்றன. இவற்றில், சராசரியான சந்தை விலையை விட 50 சதவீதம் முதல் 90 சதவீதம் வரை குறைவான கட்டணத்தில், தரமான மருந்துகள் விற்பனை செய்யப்படுகின்றன.
(